แนวโน้มดัชนีเช้าลุ้นรีบาวน์ต่อ
นักวิเคราะห์ฯคาดตลาดหุ้นไทยเช้านี้คงรีบาวน์ต่อจากเมื่อวานรับข่าว 5 แบงก์ชาติปล่อยกู้ธนาคารยุโรป
16 ก.ย. 2554

นักวิเคราะห์ฯคาดตลาดหุ้นไทยเช้านี้คงรีบาวน์ต่อจากเมื่อวานรับข่าว 5 แบงก์ชาติปล่อยกู้ธนาคารยุโรป 
นักวิเคราะห์ฯคาดตลาดหุ้นไทยเช้านี้คงรีบาวน์ต่อจากเมื่อวาน และไปในทิศทางเดียวกับตลาดต่างประเทศ ตอบรับข่าวความร่วมมือระหว่าง 5 ธนาคารกลางของโลก ที่พร้อมจะจัดหาเงินกู้เพื่อช่วยเหลือธนาคารพาณิชย์ในยุโรป ประกอบกับตัวเลขเศรษฐกิจของสหรัฐฯที่ออกมาค่อนข้างดี อย่างไรก็ตามปัญหาต่างๆยังไม่ได้จบ จึงต้องรอติดตามอย่างใกล้ชิด พร้อมให้แนวรับ 1,020 จุด แนวต้าน 1,040 และ 1,060 จุด
นายเจริญ เอี่ยมพัฒนธรรม ผู้อำนวยการฝ่ายวิเคราะห์ บล.เคที ซีมิโก้ กล่าวว่า ตลาดหุ้นไทยวันนี้มีโอกาสรีบาวน์ต่อจากเมื่อวาน และเคลื่อนไหวไปในทิศทางเดียวกับตลาดหุ้นต่างประเทศที่ส่วนใหญ่ปรับตัวขึ้น รับข่าวความร่วมมือระหว่าง 5 ธนาคารกลางของโลก ที่พร้อมจะจัดหาเงินกู้เพื่อช่วยเหลือธนาคารพาณิชย์ในยูโรโซน 
ประกอบกับตัวเลขเศรษฐกิจของสหรัฐฯล่าสุดออกมาค่อนข้างดี ทำให้สิ่งที่ฝ่ายหลายกังวลว่าเศรษฐกิจสหรัฐฯจะถดถ้อยก็อาจเหลือแค่ชะลอตัว ซึ่งข่าวต่างๆนี้ช่วยให้สถานการณ์ในภาพรวมดูผ่อนคลายขึ้น แต่ในความเป็นจริงแล้วปัญหาต่างๆยังไม่จบ ซึ่งก็ต้องรอติดตามอย่างใกล้ชิด
พร้อมให้แนวรับ 1,020 จุด แนวต้าน 1,040 และ 1,060 จุด